Johaug tjente mest av vinterheltene
Marcel Hirscher (alpint) 5,1 mill Lindsey Vonn (alpint) 3,73 mill Therese Johaug (langrenn) 3,71 mill Aksel Lund Svindal (alpint) 3,7 mill Henrik Kristoffersen (alpint) 3,58 mill Martin Johnsrud Sundby (langrenn) 3,51 mill Kjetil Jansrud (alpint) 2,5 mill Petr Prevc (hopp) 2,14 mill Ingvild Flugstad Østberg (langrenn) 2 mill Heidi Weng (langrenn) 1,9 mill Petter Northug (langrenn) 1,25 mill Kilde: FIS Den suverene langrennsdronningen har innkassert 430.700 sveitsiske franc i premiepenger fra det internasjonale skiforbundet (FIS). Det tilsvarer over 3,71 millioner norske kroner og er mest av de norske utøverne. I tillegg kommer bonuspenger fra sponsorer, som bare i Tour de Ski var på rundt en halv million norske kroner. 27-åringen fra Os vant hele 17 verdenscuprenn denne sesongen, flest av alle langrennsutøvere, hoppere og alpinister. Johaug driver også sitt eget klesmerke, men hevder at det økonomiske ikke er noe hun tenker mye på. Sett denne? Marit Bjørgen på ra-ta-ta i comebacket – For meg betyr penger ingenting oppi det hele. Jeg elsker å være i fellesskapet, jeg elsker å gå fort på ski og det er det som er målet mitt, sa Johaug til VG i høst. Ingvild Flugstad Østberg (25) hadde også en god sesong og fikk i overkant av to millioner kroner, mens lagvenninnen Heidi Weng (24) dro inn 1,9 millioner kroner. Norsk verdensdominans i langrenn: – Helt ekstremtAksel Lund Svindal (33) rakk å vinne hele syv renn og tjente 3,7 millioner i premiepenger, før kneskaden i januar spolerte halve sesongen. Ofte tjener alpinistene det dobbelte av premiepengene i sponsorbonuser, i så fall betyr det altså over syv millioner fra sponsorene. Lund Svindal antydet også til VG i januar at han antageligvis har tjent over 10 millioner norske kroner denne sesongen. – Det har jeg sikkert, men jeg går ikke rundt og holder nøyaktig regnskap. Men nå får jeg jo prispengene i franc og euro, så målt i norske kroner, er det ganske hyggelig om dagen, ja ... – Penger er jo en viktig del av idretten. Hvor mye tenker du at du har tjent deg rik? – Det vet du når du begynner å kjøre verdenscup, at det blir gode penger hvis du gjør det bra. Så det er ikke noe jeg reflekterer så mye over, svarte Lund Svindal. Les også: Skiheltene fikk ostepremie – men de kan ikke ta den med hjemUnggutten Henrik Kristoffersen er den nordmannen som vant tredje mest premiepenger med 3,58 millioner. Han vant seks renn, i tillegg til slalåmkula for sammenlagtseieren. – Alle avtaler i dag er prestasjonsbasert. Vinner du mye, så tjener du bra, sa Lars Kristoffersen, far og manager, til VG i januar. Lund Svindal og Kristoffersens lagkamerat Kjetil Jansrud (30) vant tre renn denne sesongen, og innkasserte 2,5 millioner kroner i premiepenger. Aleksander Aamodt Kilde (23) vant super-G-cupen og to renn, noe som ga han 1,33 millioner premiepenger. Lund Svindals skade gjorde trolig at Marcel Hirscher ble den første alpinisten på herresiden til å vinne verdenscupen sammenlagt fem år på rad. Østerrikeren er også den som har tjent klart mest premiepenger i skisirkuset med omtrent 5,1 millioner kroner. Tomba om Kristoffersen: – Han ser ut som en fugl (VG+)Vinterens langrennskonge, Martin Johnsrud Sundby (31), tok 13 verdenscupseire. Det ga han 3,51 millioner kroner fra premiepotten. Petter Northug (30) tjente rundt 17 millioner kroner til sammen etter sin fantastiske fjorårssesong. I år fikk han inn «kun» 1,25 millioner i premiekroner, uten at Northug trenger å frykte for økonomien av den grunn. Uansett har han et bra grunnbeløp fra sponsorerene som betyr mest. – Alle avtaler Petter har med Swix, Fischer, Vi Menn, Eiendomsmegler 1, Red Bull, Coop, Nardo Bil og Oakley er utformet slik at grunnsummen utgjør majoriteten. Så er det bonuser som utløses hvis Petter går fort på ski og får resultater, sa Northugs manager Are Sørum Langås til VG under VM i Falun sist vinter. Sveitseren Lara Gut (24) vant verdenscupen i alpint for kvinner, men det var nummer to Lindsey Vonn (31) som likevel tjente mest premiepenger av samtlige kvinner i FIS-verdenscupene. Amerikaneren vant en sum på 3,73 millioner kroner, drøyt 20.000 kroner mer enn Johaug. Nina Løseth (27) tok alpinkvinnenes første verdenscupseier på 14 år denne vinteren, og tjente 976 409 tusen kroner i premiepenger. Den slovenske hopperen Peter Prevc (23) vant verdenscupen soleklart. Det ga han omtrent 2,14 millioner i premiepenger. Kenneth Gangnes (26) fikk best fortjeneste av de norske hopperne med 1,45 millioner kroner. Skiskytternes premiepenger har ikke blitt offentligjort ennå, men ingen av dem er i nærheten av Johaug, de beste alpinistene og Johnsrud Sundby. * Alle summer er gjort om fra FIS' tall til norske kroner via valutakalkulatoren til E24.
Therese Johaug (27) sikret mest premiepenger av de norske i verdenscupen denne vinteren. Alpinkongen Marcel Hirscher (27) sopte inn mest av alle.